Joanna Laajisto

Joanna Laajisto (s. 1977) on suomalainen sisustusarkkitehti ja entinen lumilautailija. Laajisto opiskeli sisustusarkkitehtuuria Los Angelesissa, valmistui 2004 ja työskenteli sitten viitisen vuotta Yhdysvalloissa maailman suurimmassa arkkitehtitoimistossa nimeltä Gensler Architects, kunnes palasi Suomeen. Vuonna 2018 Sisustusarkkitehdit SIO ry valitsi Laajiston vuoden 2021 sisustusarkkitehdiksi.Vuoden sisustusarkkitehdiksi Joanna Laajisto. Ornamo. Viitattu 20.10.2021Joanna Laajisto, Finnish Design Shop. Viitattu 20.10.2021.

Vuonna 2010 Laajisto perusti Helsinkiin oman suunnittelutoimiston, joka on erikoistunut julkisten tilojen suunnitteluun. Laajiston studio on suunnitellut muun muassa Supercellin toimiston, ravintola Löylyn, Atelier Torbjörn Tillanderin myymälätilat ja Finnish Design Shop -verkkokaupan Turussa sijaitsevan, vuonna 2021 avatun pääkonttorin ja logistiikkakeskuksen.

Joanna Laajistolla on oma valaisinmallistonsa, minkä lisäksi hän on suunnittelut tuotteita muun muassa Made by Choicelle (Airisto-istuimet), Lundialle (System-säilytyslaatikot), Timberwise Oy:lle (parketit),Designparketti – Punos by Joanna Laajisto. Timberwise Oy]. Viitattu 20.10.2021. Hakola Huonekalulle (Bobo-olohuonekalusteet),Joanna Laajisto, Hakola. Viitattu 20.10.2021. Roots Livingille ja espanjalaiselle valaisinvalmistaja Marsetille.

Lähteet

Aiheesta muualla
Studio Joanna Laajisto 
Weekly Studio: Studio Joanna Laajisto, Helsinki Design Weekly. 

Luokka:Vuonna 1977 syntyneet
Luokka:Elävät henkilöt
Luokka:Suomalaiset sisustusarkkitehdit
Luokka:Suomalaiset lumilautailijat